| ***Moringa oleifera*** |
| --- |
| Aliejinė moringa (*Moringa oleifera*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Eilė: | Bastutiečiai  *( Brassicales)* |
| Šeima: | Moringiniai  *( Moringaceae)* |
| Gentis: | Moringa  *( Moringa)* |
| Rūšis: | Aliejinė moringa  *( Moringa oleifera)* |

 |
| Binomas |
| ***Moringa oleifera***Lam. |

**Aliejinė moringa** (*Moringa oleifera*) – moringinių (*Moringaceae*) šeimos daržovinis, dekoratyvinis, maistinis, pluoštinis, vaistinis augalas, paplitęs atogrąžų Azijoje. Iš jo gaunami lipai ir kietieji aliejai.

Aliejinė moringa yra sparčiai augantis lapuotis medis, galintis užaugti iki 10–12 m aukščio. Kamieno storis gali siekti 45 cm.

Žiedai kvepiantys, vienalyčiai, netaisyklingi, apie 1–1,5 cm ilgio ir 2 cm pločio, sudaryti iš 5 gelsvų žiedlapių. Jie auga ant plono, šeriuoto žiedkočio, sudarydami 10–25 cm ilgio žiedų kekes.

Sužydi per pirmuosius šešis mėnesius po pasodinimo. Vėsesniuose regionuose žydi nuo balandžio iki birželio mėnesio. Šiltuose regionuose su pakankamu kiekiu lietaus žydi du kartus per metus.

Vaisius – kabanti, ruda, 20–45 cm dėžutė, nunokusi atsidaro trimis išilginiais plyšiais. Sėklos apvalios, tamsiai rudos apie 1 cm skersmens, su trimis balkšvais sparneliais. Sėklos išsklaidomos vėjo ir vandens.

Auginant augalo viršūnė nukerpama iki 1–2 m, kad būtų patogiau skinti ankštis ir lapus.

Kultivavimas
------------

Aliejinė moringa dažniausiai auginama pusdykumių, atogrąžų ir subtropikų zonose, 9 ir 10 klimato atšiaurumo zonoje. Gali augti įvairiuose dirvožemiuose, bet šiai rūšiai tinkamiausias yra neutralus arba šiek tiek rūgštokas (pH 6,3 to 7,0), smėlingas, gerai drenuojamas arba molingas dirvožemis. Užliejamuose dirvožemiuose šaknys pradeda pūti. Ypač tinkama sauso klimato regionams.

| Parametras | Reikalavimas/Diapazonas |
| --- | --- |
| Klimatas | Geriausiai auga atogrąžų ir subtropikų zonose |
| Altitudė | 0 – 2000 m |
| Kritulių kiekis | 250 – 3000 mm
Reikalingas drėkinimas lapų derliui, jeigu kritulių kiekis < 800 mm |
| Dirvožemis | Priemolis ir priesmėlis |
| Dirvožemio pH | pH 5 – 9 |

### Auginimo rajonai

Didžiausia aliejinių moringų augintoja – Indija,  metinis derlius sudaro 1,1–1,3 milijono tonų daržovių. Didžiausi plotai yra Andhra Pradeše (156,65 km²), Karnatakoje (102,8 km²) ir Tamilnade (74,08 km²).

Orisoje auginama namų soduose. Pietų Indijoje ir Tailande auginama kaip gyvatvorė. Filipinuose ir Indonezijoje auginama dėl lapų derliaus. Haityje sodinamos nuo vėjo apsaugančios gyvatvorės padedančios sumažinti dirvožemio eroziją.

Aliejinė moringa auginama arba auga savaime Centrinėje Amerikoje, Karibuose, Pietų Amerikoje, Afrikoje, Pietryčių Azijoje ir Okeanijoje.

Nuo 2010 m. auginama Havajuose komerciniam platinimui JAV.

### Auginimo metodai

Aliejinė moringa gali būti auginama kaip vienametis arba daugiametis augalas. Ankštys yra valgomos tik pirmaisiais auginimo metais, vėliau jos tampa karčios ir nevalgomos. Mažiau palankiose auginimo vietovėse auginama kaip daugiametis augalas sustabdyti dirvožemio eroziją.

#### Dirvožemio paruošimas

Tropinio kultivavimo pagrindinė problema yra dirvožemio erozija, todėl dirvožemio įdirbimas turi būti kaip įmanoma seklesnis. Arimas reikalingas tik tada kai augalai sodinami labai tankiai. Jeigu augalai sodinamai retai, tada kasamos duobės ir užpilama dirva. Tai užtikrina gerą šaknų įsiskverbimą ir mažą dirvožemio eroziją. Duobės turi būti 30–50 cm gylio ir 20–40 cm pločio.

#### Dauginimas

Aliejinė moringa gali būti dauginama sėklomis ir auginiais. Aliejinės moringos sėklų daigumas yra labai didelis – 85 %. Dauginimui naudojami auginiai būna apie 1 m aukščio ir iki 4 cm skersmens. Trečdalis auginio turi būti užpilamas dirva.. Filipinuose naudojami auginiai būna 1–2 m aukščio ir sodinamai nuo birželio iki rugpjūčio mėnesio.

#### Sodinimas

Tarpai tarp augalų turėtų būti 10–20 cm su plačiais 4 m takais, patogiai plantacijos priežiūrai ir derliaus nuėmimui. Dėl didelio tankumo piktžolių naikinimas ir ligų prevencija yra sudėtinga. Pusiau intensyvioje sodininkystėje augalai sodinami 0,5–1 m atstumu, dėl to padidėja derlius.

Selekcija
---------

Indijoje, iš kur aliejinė moringa greičiausiai yra kilusi, laukinių tipų įvairovė yra didelė ir tai yra geros sąlygos veislininkystės programoms. Šalyse kur buvo introdukuota, laukinių tipų įvairovė yra daug mažesnė, bet labai gerai prisitaiskiusi prie vietinių salygų.

Aliejinė moringa yra auginama dėl lapų, ankščių, aliejaus, dirvožemio erozijos stabdymo, todėl yra skirtingi veisimo tikslai. Indijoje kur moringa auginama kaip vienametis augalas yra svarbus vaisių derliaus stabilumas. Pakistane siekiama išvesti veisles su didesnę maistinę vertę turinčiais lapais. Tanzanijoje selekcijos kryptis, veislės iš kurių sėklų galima išgauti didesnį kiekį aliejaus.

Derlius
-------

Aliejinė moringa auginama dėl lapų, ankščių ir sėklų aliejaus gamybai. Derlius labai priklauso nuo sezono, veislės, tręšimo, drėkinimo režimo. Disesnį derlių gausime, jeigu bus šiltos ir sausos auginimo sąlygos, bei papildomas tręšimas ir drėkinimas. Derlius imamas rankiniu būdu, su peiliais ir pjautuvais.Palengvinti derliaus nuėmimui, didinti produkcijai rekomenduojams viršūnių karpymas, želdinimas, genėjimas.

### Ankštys

Kai augalai auga iš auginių pirmasis derlius gaunamas po 6–8 mėnesių. Gausiai derėti pradeda 3–4 metais po pasodinimo. 1–2 metais priskinama apie 300 ankščių nuo vieno augalo, 3–4 metais apie 400–500 ankščių. Indijoje iš hektaro priskinama 31 tona ankščių. Šiaurės Indijoje ankštys prinoksta vasarą. Pietų Indijoje derlius gaunamas du kartus per metus, liepos – rugsėjo ir kovo – balandžio mėnesiais.

### Lapai

Vidutinis derlingumas iki 6 t iš ha per metus. Derlius labai skiriasi nuo sezono: drėgnuoju sezonu 1120 kg iš ha, sausuoju – 690 kg iš ha. Lapai ir stiebai kertami praėjus 60 dienų nuo pasodinimo, apie septynis kartus per metus. Kiekvieno kirtimo metu augalai nukertami 60 cm aukštyje nuo žemės.

Siekiant padidinti derlių taikomas intensyvus drėkinimas ir tręšimas. Atliktuose tyrimuose Nikaragvoje, buvo gauti tokie rezultatai: iš vieno hektaro, kertant 9 kartus per metus buvo gauta 520 kg produkcijos, iš kurių 160 kg šviežių lapų.

### Aliejus

Per metus vidutiniškai išspaudžiama 250 l aliejaus iš ha.

Sinonimai
* *Guilandina moringa* L.
* *Hyperanthera moringa* (L.) Vahl
* *Moringa pterygosperma* Gaertn.

Šaltiniai
---------

1. ↑  „Horseradish tree". *Encyclopedia Britannica*.
2. 1 2 3  Parotta, John A. (1993). „Moringa oleifera Lam. Reseda, horseradish tree. Moringaceae. Horseradish tree family" (PDF). USDA Forest Service, International Institute of Tropical Forestry.
3. 1 2  „Moringa oleifera Lam". Plant Resources of Tropical Africa. Suarchyvuotas originalas 2014-01-16. Nuoroda tikrinta 2016-07-05. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  Verzosa, Caryssa. „Malunggay and Spinach Powder (Investigatory Project Sample)". Scribd.com. `{{cite web}}`: Cite has empty unknown parameter: `|1=` (pagalba)
5. 1 2 3 4 5 6 7 8  Ted Radovich (2011). C.R Elevitch (ed.). „Farm and Forestry Production and Marketing Profile for Moringa (revised February 2011)" (PDF). *In: Specialty Crops for Pacific Island Agroforestry*. Holualoa, Hawai'i: Permanent Agriculture Resources.
6. 1 2 3  de Saint Saveur, A.; Broin, M. (2010). „Growing and processing moringa leaves" (PDF). Moringanews/Moringa Association of Ghana.
7. 1 2  Raja, S.; Bagle, B. G.; More, T. A. (2013 m. rugpjūčio mėn.). „Drumstick (*Moringa oleifera* Lamk.) improvement for semiarid and arid ecosystem: Analysis of environmental stability for yield". *Journal of Plant Breeding and Crop Science*. **5** (8): 164–70. doi:10.5897/JPBCS12.029. `{{cite journal}}`: Patikrinkite date reikšmes: `|date=` (pagalba)
8. ↑  Iqbal, Shahid; Bhanger, M.I. (2006). „Effect of season and production location on antioxidant activity of Moringa oleifera leaves grown in Pakistan". *Journal of Food Composition and Analysis*. **19** (6–7): 544–551. doi:10.1016/j.jfca.2005.05.001.
9. ↑  „Synthesis of the Thematic Discussion on Production and Breeding" (PDF). MiracleTrees.org.
10. ↑  Grubben, G. Grubben, G. J. H. (ed.). *Vegetables*. **2** (Plant resources of tropical Africa leid.). p. 394.
11. ↑  Booth, F.E.M.; Wickens, G.E. 1988: Non-timber Uses of Selected Arid Zone Trees and Shrubs in Africa, p.98, FAO, Rome "".Nuoroda tikrinta 20-11-2013.
12. ↑  Ramachandran, C.; Peter, K. V.; Gopalakrishnan, P. K. (1980). „Drumstick (Moringa oleifera): A multipurpose Indian vegetable". *Economic Botany*. **34** (3): 276–283. doi:10.1007/BF02858648.
13. ↑  Sogbo, K. A. (2006). „Moringa Leaf Farming Systems: Conditions for Profitability and Sustainability" (PDF). Suarchyvuotas originalas (PDF) 2016-03-04. Nuoroda tikrinta 2017-01-03. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
14. ↑  Amaglo, N. (2006). „How to Produce Moringa Leaves Efficiently?" (PDF). Suarchyvuotas originalas (PDF) 2016-05-31. Nuoroda tikrinta 2017-01-03. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
15. ↑  Olson, M. E. (2010). Flora of North Americaial Committee (ed.). *Moringaceae: Drumstick Family*. Flora of North America North of Mexico. **7**. New York and Oxford. pp. 167–169.`{{cite book}}`: CS1 priežiūra: location missing publisher (link)


|  |  |
| --- | --- |
|  | **Vikiteka: Aliejinė moringa** – vaizdinė ir garsinė medžiaga  |